Konpilazio

Konpilazioa, testu (testu zatienak izan daiteke) bilduma bat da, argitaratu gabeko, edo beste liburu edo eskuizkributan argitaratuta dauden kapituluz osatutako liburu mota bat da, literatura eta zientzia arlokoa, eskuizkribu bakoitzeko egile bat edo gehiagorena, eta haren ekarpenak gai orokor bati buruzkoa izan ohi da.

Oso ohikoak izan ziren eskuizkribuak egiten zirenean, Erdi Aroan, eta horietan iritsi zaizkigu mundu klasikoko testu asko. Irlandako kontakizun eta olerki asko ere horrelako liburuei esker ezagutzen ditugu. 

 Lege konpilazioak 
Testu juridiko zahar asko ere konpilazioak dira, oso ohikoak izan ziren Europa mendebaldean, batez ere, XII. mendetik aurrera. Lege-bilduma horiek, kantzilerietako dokumentu eta diplomak kasu, Studia edo lehen unibertsitateen aurrekari zuzen gisa XII. eta XIII. mendeetan hiri-eskola eta katedralen ugaritasunetik abiatuta bereziki landutako teknika dokumentala dira.

Kartularioak bezala, aldez aurretik ondare moduan izaten zituzten dokumentu multzo batetik hautatutako diplomen testuaren transkripziotik abiatuta fabrikatzen ziren normalean, eta lege-kodizeak, askotan, testu juridiko bat hautatuz fabrikatzen ziren, hala nola Gaztelako Fuero Juzgo, zeinari erresuma edo lurralde baten esparruan – "Ius Commune" ezarri aurreko uneetan – aplika zitezkeen  maila orokor edo tematikoko zenbait testu legal eta juridiko gehitzen baitzitzaizkion, kasu askotan diplomak edo horien zatiak helburu juridiko argi batekin kopiatuz. Horrela, lege multzo horiek gerora transmititzen ziren.

Nafarroan, Novíssima Recopilación de las leyes del reino de Navarra hechas en sus Cortes generales desde el año de 1512 hasta el de 1716 inclusive, idatzi zen. Izaera ofiziala izan zuen testu juridikoa da, eta Joakin Elizondok, Nafarroako sindikoak, prestatu zuen, Iruñean 1701-1702an egindako Nafarroako Gorteen bultzadari esker. Lizarran bildutako Gorteek onartu zuten (1724-1726 artean) eta azkenean 1735ean argitaratu zen.     

 Erreferentziak 

 Kanpo loturak 

Kategoria:Bibliografia
Kategoria:Liburuak